Source: http://docplayer.fi/63253007-Sopimus-kunnan-myontamasta-tuesta-laajakaistahankkeelle-kontiolahti-iii.html
Timestamp: 2019-07-16 12:49:31+00:00
Document Index: 19584595

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sopimus kunnan myöntämästä tuesta Laajakaistahankkeelle: Kontiolahti III - PDF
Download "Sopimus kunnan myöntämästä tuesta Laajakaistahankkeelle: Kontiolahti III"
1 1(7) Sopijapuolet Tilaaja Kontiolahden kunta (Tuen myöntäjä) Keskuskatu Kontiolahti Y-tunnus Toimittaja Kaisanet Oy (Tuen saaja) Pohjolankatu Kajaani Y-tunnus Yleistä Laajakaistarakentamisen tuesta haja-asutusalueilla on annettu laki (1186/2009, jäljempänä laajakaistatukilaki). Haja-asutusalueilla laajakaistaverkkoja rakennetaan osaksi julkisella tuella. Laajakaistatukilaki sisältää säännökset siitä, miten ja millä edellytyksin valtiontukea voidaan myöntää laajakaistarakentamiseen. Valtion tuet kohdistuvat alueille, joille ei ole markkinaehtoisesti kannattavaa investoida kiinteän verkon rakentamiseen alhaisen tilaajamäärän tai pitkien etäisyyksien vuoksi. Julkisella tuella toteutettavista hankkeista on laadittu vuonna 2009 maakunnalliset ohjelmat. Julkisista varoista tuetut hankkeet kilpailutetaan ja toteutetaan vuosina Hankkeen toteuttava teleyritys maksaa itse kolmanneksen tukikelpoisista kustannuksista. Laajakaistatukilain mukainen julkinen tuki kaksi kolmannesta tukikelpoisista kustannuksista jakautuu valtion ja kuntien kesken. Hankkeen toteuttava teleyritys maksaa kilpailutuksen perusteella vähintään 34 prosenttia tukikelpoisista kustannuksista. Kunnan osuus on joko 8 prosenttia, 21,78 prosenttia tai 33 prosenttia ja valtion osuus vastaavasti enintään 58 prosenttia, 44,22 prosenttia tai 33 prosenttia. Sopimuksen tarkoitus Tällä sopimuksella on tarkoitus turvata jäljempänä määritellyllä maantieteellisesti rajatulla alueella (hankealueella) oleville kotitalouksille, yrityksille ja julkisen sektorin toimipaikoille mahdollisuus saada halutessaan nopea laajakaistaliittymä ja edistyksellisiä viestintäpalveluita kohtuulliseen hintaan vähintään tässä sopimuksessa määrätyn ajan. Sopimusvelvoitteiden vastineeksi tilaaja (tukea myöntävä kunta) maksaa rahallisen kertakorvauksen (tuen) viestintäverkon 1 (7)
2 2(7) rakentamisesta jäljempänä tässä sopimuksessa mainituin ehdoin toimittajalle. Toimittajan tulee hakea muuta julkista tukea joko Viestintävirastolta. Hankealueen kotitaloudet, yritykset ja julkisen sektorin toimipaikat tai muut käyttäjät tekevät erilliset omat sopimukset liittymien ja palveluiden käytöstä tässä sopimuksessa mainitun toimittajan kanssa ja maksavat sopimustensa perusteella tulevat maksut itse. Tuettavan hankkeen perustiedot Tuen kohde Tuen kohteena on nopeiden laajakaistapalveluiden tarjontaan soveltuvan viestintäverkon rakentaminen hankealueelle ja edistyksellisten viestintäpalveluiden tarjoaminen viestintäverkkoon liittyville loppukäyttäjille vähintään 30:n (kolmenkymmenen) vuoden ajan. Viestintäpalveluita ja nopeita laajakaistayhteyksiä tulee tarjota sekä uusille että vanhoille hankealueen loppukäyttäjille koko sopimuksen voimassaoloajan. Nopeilla laajakaistayhteyksillä tarkoitetaan kulloiseenkin ajankohtaan nähden nopeita laajakaistayhteyksiä. Sellainen on sopimuksen teon hetkellä symmetrinen 100 Mbit/s -laajakaistayhteys. Käyttäjällä on oikeus valita nopeudeltaan sopivin käyttöönsä soveltuva laajakaistayhteys. Julkinen tuki koskee alueita, joille ei ole markkinaehtoisesti kannattavaa investoida kiinteän verkon rakentamiseen alhaisen tilaajamäärän tai pitkien etäisyyksien vuoksi. Rakennettavan viestintäverkon tulee olla valmis mennessä (toimittajan hanke-ehdotuksessa esittämän toteutusaikataulun mukaisesti). Rakentaminen käynnistyy, kun toimittaja on saanut hanke-alueelta vähintään 130 liittymäsopimusta. Mikäli tämä aiheuttaa muutostarpeita hankkeen aikatauluun, niistä sovitaan erikseen hankkeen ohjausryhmässä. Hankealue Hankealueella tarkoitetaan maakuntaliiton laajakaistarakentamisen tuen hakuilmoituksessa yksilöityä maantieteellistä aluetta, jolle tuen kohteena oleva viestintäverkko rakennetaan ja jossa laajakaistapalveluja tarjotaan. Tässä sopimuksessa hankealueena on Kontiolahti III - hanke. Hankealue on kuvattu tarkemmin maakuntaliiton laajakaistarakentamisen tuen hakuilmoituksen liitteissä. Viestintäverkko Tuen kohteena olevalla viestintäverkolla tarkoitetaan hankealueelle rakennettavaa runko- ja tilaajaverkkoa. Lisäksi tuen kohteena oleva viestintäverkko voi kattaa sellaiset hankealueen ulkopuolelle rakennettavat yhteydet, jotka ovat välttämättömiä hankealueella sijaitsevien loppukäyttäjien vakituisessa asuinkäytössä oleviin asuntoihin tai yritysten ja julkishallinnon vakituisiin toimipaikkoihin 2 (7)
3 3(7) tarjottavien liittymien tarjonnassa. Loppukäyttäjät maksavat itse enintään 100 m pituisen tilaajayhteyden, joka ei ole tukikelpoista. Kustannusten tukikelpoisuuden ratkaisee Viestintävirasto tukipäätöksen yhteydessä. Viestintäverkkoa koskevana teknisenä vähimmäisvaatimuksena on, että sen avulla kyetään tarjoamaan hankealueen loppuasiakkaille edistyksellisiä viestintäpalveluja ja nopeita laajakaistayhteyksiä, jollaiseksi katsotaan sopimuksen teon hetkellä nopeudeltaan vähintään 100 Mbit/s symmetrinen laajakaistaliittymä. Hankealueelle tulee varata riittävästi kapasiteettia, jotta kaikkiin hankealueen vakinaisiin asuintai sijaintipaikkoihin on mahdollista saada vähintään symmetrinen 100 Mbit/s - liittymä. Verkon tulee kaikilta osin täyttää laissa laajakaistarakentamisen tuesta haja-asutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Viestintäverkon omistajuus ja muu kuin kunnan myöntämä tuki Tuen kohteena oleva viestintäverkko jää verkon rakentavan yrityksen tai yhteisön omaisuudeksi. Maakuntaliiton valitsema toimittaja voi saada julkista tukea verkon rakentamiseen. Laajakaistatuen ehdoista on säädetty laissa laajakaistarakentamisen tuesta haja-asutusalueilla (1186/2009). Hankkeisiin, joihin liittyvän julkisen tuen maakunnan liitto on julistanut haettavaksi aikaisintaan , sovelletaan tiettyjen tukimuotojen toteamista sisämarkkinoille soveltuviksi perussopimuksen 107 ja 108 artiklan mukaisesti annettua komission asetusta (EU) N:o 651/2014 (ns. yleinen ryhmäpoikkeusasetus). Verkon toimittavan yrityksen tai yhteisön ansaintamahdollisuudet Verkon toimittavalla yrityksellä tai yhteisöllä on oikeus laskuttaa verkkoon liittyviltä loppuasiakkailta kohtuuhintaisia liittymis- ja käyttömaksuja. Lisäksi se voi periä vuokraa muiden käyttöön luovutetusta verkon kapasiteetista. Toimittajan velvoitteista on tarkemmin säädetty laajakaistatukilaissa. Hankealueen asiakkailta perittävät enimmäiskuukausi ja -liittymismaksut ovat maakuntaliitolle jätetyn hanke-ehdotuksen hintaliitteen mukaiset ja ovat voimassa vähintään 24 (kaksikymmentäneljä) kuukautta verkon valmistumisesta lukien. Hyväksyttävät kustannukset Viestintävirasto hyväksyy toimittajan tekemän hakemuksen perusteella tukikelpoiset kustannukset käsitellessään muuta tukea kuin kunnan myöntämää tukea. Kuntien tuki lasketaan Viestintäviraston hyväksymien kustannusten perusteella. Kunnan tuen maksamisen edellytyksenä on siis maksatushakemuksen tekeminen muusta kuin kunnan myöntämästä tuesta ja maksatushakemuksesta saatu päätös määrää myös kunnan maksaman tuen määrän. Valtion ja muun julkisen tuen määrät ovat enimmäismääriä eivätkä ne voi kasvaa muuten kuin viranomaisten päätösten seurauksena. Jos todelliset hyväksyttävät kustannukset ovat pienemmät, tuet laskevat samassa suhteessa. Toimittajan on pystyttävä erittelemään kustannukset hanke- ja kuntakohtaisesti. 3 (7)
4 4(7) Omistusoikeus ja velvollisuuksien siirtyminen Julkisen tuen avulla rakennettu viestintäverkko on tukea saaneen yrityksen, yhteisön tai säätiön omaisuutta. Jos tuen avulla rakennettu viestintäverkko tai sen osa myydään tai muutoin luovutetaan eteenpäin, niin kaikki lakien ja tämän sopimuksen mukaiset velvollisuudet kuitenkin siirtyvät omaisuuden uudelle omistajalle. Omistusoikeuden siirtymisestä on ilmoitettava Viestintävirastolle ja laajakaistahankkeen kustannuksiin osallistuneelle kunnalle viipymättä. Julkisen tuen ehdot Kunnan myöntämä tuki Kontiolahden kunta on sitoutunut rahoittamaan 33%, kuitenkin enintään Alv 0%, hyväksytyistä tukikelpoisista kustannuksista. Kunnan tukiosuuden maksamisen ehdot Toimittaja lähettää laskun sopimuksen tekijäkunnalle sen tukiosuutta vastaavalla määrällä Viestintäviraston hyväksymistä todellisista kustannuksista ilman arvonlisäveroa (alv 0 %) erikseen sovittavalla tavalla ja aikataululla. Koska toimittaja voi vähentää tuen kohteena olevaan investointiin sisältyvän arvonlisäveron, ei julkista tukea myönnetä arvonlisäveroon. Toimittajalla ei siten ole oikeutta laskuttaa tämän perusteella arvonlisäveroa tukea myöntäneeltä kunnalta. Hankkeen sijoittuessa useamman kunnan alueelle, on toimittajan laskutettava erikseen kunkin kunnan tukiosuus. Kunnan tuen maksamisen edellytyksenä on siis maksatushakemuksen tekeminen muusta kuin kunnan myöntämästä tuesta ja maksatushakemuksesta saatu päätös määrää myös kunnan maksaman tuen määrän. Kunnan myöntämä tuki maksetaan kahdessa erässä siten, että 30 % kunnan arvioidusta maksuosuudesta erääntyy maksettavaksi, kun hankkeen rakentaminen on käynnistynyt. Maksuerän suuruus on (alv 0). Loppuosa toteutuneesta kunnan osuudesta, maksimimäärä (alv 0 %) erääntyy maksettavaksi, kun hanke on valmistunut ja virallinen päätös hankkeen hyväksytyistä kustannuksista on tullut. Maksuerät maksetaan toimittajan lähettämää laskua vastaan ja maksuehto on 14 pv netto laskun päiväyksestä. Muun kuin kunnan myöntämän julkisen tuen määrät ja rahoituksen ehdot määritellään tarkemmin erillisessä tukipäätöksessä. Viestintävirasto päättää tukihakemusta käsitellessään miltä osin hankkeeseen sisältyvät investoinnit ovat tukikelpoisia. Muu julkinen tuki On mahdollista, että hankkeen muu julkinen tuki muodostuu kunnan myöntämän tuen lisäksi EU:n varoista maksettavasta tuesta. Jos hankkeelle myönnetään 4 (7)
5 5(7) EU:n varoista maksettavaa tukea, toimittajan on sitouduttava EU:n rahoittamiin hankkeisiin liittyviin yleisiin toimintatapoihin, jotka koskevat mm. projektin hallinnointia, maksatusta ja raportointia. Julkisen tuen palauttaminen ja takaisinperiminen sekä tuoton palauttamien eräissä tapauksissa Jos toimittaja joutuu palauttamaan Viestintäviraston tai ELY-keskuksen kautta saamaansa tukea valtionavustuslain (688/2001), laajakaistatukilain (1186/2009) tai maaseudun kehittämiseen myönnettävistä tuista annetun lain (1443/2006) perusteella, on toimittajan palautettava myös kunnan myöntämää tukea. Jos toimittaja joutuu palauttamaan muun kuin kunnan myöntämän julkisen tuen kokonaisuudessaan, on myös kunnan myöntämä tuki palautettava kokonaisuudessaan tilaajalle. Jos toimittaja joutuu palauttamaan muun kuin kunnan myöntämän tuen osittain, on myös kunnan myöntämää tukea palautettava samassa suhteessa tilaajalle. Tuen erityisehdot Sopimuksen kohteena olevan julkista tukea saavan verkon rakentamiseen liittyvissä työsuhteissa on noudatettava vähintään niitä työsuhteen vähimmäisehtoja, joita Suomen lain ja työehtosopimusmääräysten mukaan on noudatettava tämänlaatuisessa työssä. Muut ehdot Hankealueen verkon tekninen määrittely Tekninen määrittely on maakuntaliiton laajakaistarakentamisen tuen hakuilmoituksessa ja sen liitteissä. Lisäksi verkon tulee kaikilta osin täyttää lain laajakaistarakentamisen tuesta haja-asutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Kunnan myöntämään tukeen sovellettavat yleiset sopimusehdot Kunnan myöntämään tukeen sovelletaan julkisten hankintojen yleisiä sopimusehtoja palveluhankinnoissa (JYSE 2009 PALVELUT) seuraavin poikkeuksin, ehtojen kohta: 2.2 Hankintasopimus tarkoittaa tätä sopimusta kunnan myöntämästä tuesta 2.4 Palveluilla tarkoitetaan maantieteellisesti rajatulla alueella (hankealue) oleville kotitalouksille, yrityksille ja julkisen sektorin toimipaikoille tarjottavia kohtuuhintaisia ja kulloiseenkin ajankohtaan nähden nopeita laajakaistaliittymiä sekä edistyksellisiä viestintäpalveluita. 2.8 Tilaaja tarkoittaa tukea myöntävää kuntaa 5.4 Palvelu tuotettaan suomen kielellä ja sen lisäksi: kielellä 10 ei sovelleta tähän sopimukseen. 5 (7)
6 6(7) 11.1 Maksut maksetaan laskun perusteella kohtuullisessa ajassa hyväksyttävän laskun saapumisesta. 11.3, 11.4, 11.5 ja 11.6 ei sovelleta tähän sopimukseen 12 ei sovelleta tähän sopimukseen. 13 ei sovelleta tähän sopimukseen Oikeutta sopimuksen purkamiseen ylivoimaisen esteen jatkuessa yli 4 kuukautta ei sovelleta kummankaan osapuolen osalta. Sopimusvelvoitteet jatkuvat ylivoimaisen esteen päätyttyä. 17 ei sovelleta tähän sopimukseen. 22 Palveluntuottajan=toimittajan velvoitteiden siirtymisestä on lisäksi säädetty laajakaistatukilaissa ja tässä sopimuksessa ei sovelleta vaan palveluilla tarkoitetaan maantieteellisesti rajatulla alueella (hankealue) oleville kotitalouksille, yrityksille ja julkisen sektorin toimipaikoille tarjottavia kohtuuhintaisia ja kulloiseenkin ajankohtaan nähden nopeita laajakaistaliittymiä sekä edistyksellisiä viestintäpalveluita. Toimittajan on toimitettava voimassaoleva hinnasto kyseisten hintojen muuttuessa viimeistä virkettä ei sovelleta Sopimusasiakirjojen pätevyysjärjestyksestä on sovittu erikseen. Sopimusasiakirjojen pätevyysjärjestys Sopimusasiakirjat täydentävät toisiaan. Jos sopimusasiakirjat ovat keskenään ristiriitaisia, noudatetaan niitä seuraavassa keskinäisessä pätevyysjärjestyksessä: 1. Tämä sopimus 2. Maakuntaliiton laajakaistarakentamisen tuen hakuilmoitus ja sen liitteet 3. Julkisten hankintojen yleiset sopimusehdot (JYSE 2009 PALVELUT) 4. Toimittajan laajakaistarakentamisen tuen hakemus (hanke-ehdotus) maakuntaliitolle ja sen liitteet Päätökset toimittajan valinnasta ja kuntien sitoutumisesta rahoitukseen - Maakuntaliitto, maakuntajohtajan päätös päätösnumero 72 - Kontiolahden kunta kunnanhallitus Sovellettava lait ja säädökset Sopimukseen sovelletaan Suomen lakeja. Sopimukseen ei kuitenkaan sovelleta Suomen lain lainvalintaa koskevia säännöksiä. (JYSE 2009 PALVELUT mukaisesti). Seuraavana mainittu joitain lakeja, jotka liittyvät läheisesti tähän sopimukseen: Hankkeen toteuttaja on valittu laissa laajakaistarakentamisen tuesta hajaasutusalueilla (1186/2009) mukaisella hakumenettelyllä. 6 (7)
7 7(7) Valtion ja kunnan tukeen sovelletaan valtionavustuslakia (688/2001) sekä lakia laajakaistarakentamisen tuesta haja-asutusalueilla (1186/2009) sekä hankkeisiin, joihin liittyvän julkisen tuen maakunnan liitto on julistanut haettavaksi aikaisintaan , sovelletaan tiettyjen tukimuotojen toteamista sisämarkkinoille soveltuviksi perussopimuksen 107 ja 108 artiklan mukaisesti annettua komission asetusta (EU) N:o 651/2014 (ns. yleinen ryhmäpoikkeusasetus). Jos hankkeen toteuttava yritys saa hankkeeseen julkista tukea yli puolet sen kustannuksista, on mahdollista, että sitä pidetään hankintalaissa (348/2007) tarkoitettuna hankintayksikkönä, jolloin sen tulee noudattaa tähän hankkeeseen liittyviin hankintoihin hankintalakia. Sopimusta koskevien asiakirjojen julkisuudessa noudatetaan viranomaisten toiminnan julkisuudesta annettua lainsäädäntöä (Laki viranomaisten toiminnan julkisuudesta nro 621/1999). Projektin seurannalle asetetut ehdot Toimittajan on sopimuksen saatua lain voiman laadittava yhdessä maakuntaliiton ja tilaajan (tukea myöntäneen kunnan) kanssa yksityiskohtainen projektisuunnitelma, jolla voidaan varmistaa projektille asetetun aikataulun toteutuminen ja seurata hankkeen etenemistä. Vastuu projektisuunnitelman tekemisestä on toimittajalla. Projektin seurantaa varten muodostetaan ohjausryhmä, johon on toimittajan kutsuttava edustaja ainakin hankkeelle tukea myöntäneestä kunnasta ja maakuntaliiton edustaja. Ohjausryhmän kokouksissa toimittajan tulee raportoida hankkeen etenemisestä ja kaikista hankkeen kannalta oleellisista asioista. Ohjausryhmässä voidaan sopia myös mahdollisista muutoksista suunniteltuun verkon rakenteeseen. Allekirjoitukset Tätä sopimusta on tehty kaksi (2) samansisältöistä kappaletta, yksi kullekin sopijapuolelle. Kontiolahdella.päivänä kuuta Kontiolahden kunta Kaisanet Oy 7 (7)
SOPIMUS VIESTINTÄVERKON RAKENTAMISESTA JA YLLÄPIDOSTA SUONENJOEN TAAJAMAN HANKEALUEILLE
SOPIMUS VIESTINTÄVERKON RAKENTAMISESTA JA YLLÄPIDOSTA SUONENJOEN TAAJAMAN HANKEALUEILLE Osapuolet Asiakas Toimittaja Suonenjoen kaupunki (myöhemmin kaupunki) Keskuskatu 3 77600 Suonenjoki Y-tunnus 0208061-4